97/284/EY: Komission päätös, tehty 25 päivänä huhtikuuta 1997, sellaisia maitopohjaisia tuotteita, joiden osalta jäsenvaltiot voivat myöntää yksittäisiä tai yleisiä poikkeuksia direktiivin 92/46/ETY 8 artiklan 2 kohdan mukaisesti, koskevan luettelon laatimisesta ja näiden tuotteiden valmistukseen sovellettavien poikkeusten luonteesta tehdyn komission päätöksen 96/536/EY korvaamisesta



Virallinen lehti nro L 114 , 01/05/1997 s. 0045 - 0046



KOMISSION PÄÄTÖS, tehty 25 päivänä huhtikuuta 1997, sellaisia maitopohjaisia tuotteita, joiden osalta jäsenvaltiot voivat myöntää yksittäisiä tai yleisiä poikkeuksia direktiivin 92/46/ETY 8 artiklan 2 kohdan mukaisesti, koskevan luettelon laatimisesta ja näiden tuotteiden valmistukseen sovellettavien poikkeusten luonteesta tehdyn komission päätöksen 96/536/EY korvaamisesta (97/284/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (1), sellaisena kuin se on viimeksi muutettuna neuvoston direktiivillä 96/23/EY (2), ja erityisesti sen 8 artiklan 2 kohdan, sekä katsoo, että direktiivin 92/46/ETY 8 artiklan 2 kohdan ensimmäisessä alakohdassa säädetään mahdollisuudesta antaa jäsenvaltioille lupa myöntää yksittäisiä tai yleisiä poikkeuksia tiettyihin kyseisen direktiivin säännöksiin, komission päätöksessä 96/536/EY (3) annetaan jäsenvaltioille lupa myöntää poikkeuksia tiettyihin direktiivin 92/46/ETY 7 artiklan A osan 1-4 kohdan säännöksiin ja määritellään näiden poikkeusten luonne, kyseisen päätöksen tekstiä on mukautettava sen selventämiseksi; lisäksi ei ole syytä julkaista luetteloa maitopohjaisista tuotteista, joiden osalta jäsenvaltiot myöntävät direktiivin 92/46/ETY 8 artiklan 2 kohdan mukaisesti hyväksyttyjä yksittäisiä tai yleisiä poikkeuksia, jäsenvaltioiden myöntämä päätöksen 96/536/EY mukainen poikkeus ei anna kyseisten tuotteiden tuottajille oikeutta käyttää maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (4), sellaisena kuin se on viimeksi muutettuna asetuksella (EY) N:o 535/97 (5), mukaisia varattuja nimityksiä pitäessään tuotteitaan kaupan, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 96/536/EY testi seuraavasti: "1 artikla Direktiivin 92/46/ETY 8 artiklan 2 kohdassa ja tässä päätöksessä tarkoitetaan ominaisuuksiltaan perinteisillä maitopohjaisilla tuotteilla maitopohjaisia tuotteita: - jotka tunnetaan historiallisesti tai - jotka valmistetaan siinä jäsenvaltiossa, jossa tuotetta perinteisesti on valmistettu, koodattujen tai rekisteröityjen teknisten ohjeiden tai valmistusmenetelmien mukaisesti tai - jotka ovat kansallisen, alueellisen tai paikallisen lain suojaamia jäsenvaltiossa, jossa tuotetta perinteisesti on valmistettu. 2 artikla Jäsenvaltiot voivat yksittäistapauksissa tai yleisesti myöntää tiettyjä 1 artiklassa määritellyn mukaisesti ominaisuuksiltaan perinteisiä maitopohjaisia tuotteita valmistaville laitoksille poikkeuksia a) direktiivin 92/46/ETY liitteessä B olevan I luvun 6 kohdassa ja liitteessä C olevan III luvun 2 kohdassa määrätyistä vaatimuksista, siltä osin kuin ne koskevat näiden tuotteiden erityisten valmistus-, käärimis- ja pakkauslaitteiden ja -välineiden materiaaleja; kyseiset laitteet ja välineet on kuitenkin jatkuvasti pidettävä riittävän puhtaina, ja ne on puhdistettava ja desinfioitava säännöllisesti; b) direktiivin 92/46/ETY liitteessä B olevan I luvun 2 kohdan a, b, c ja d alakohdassa määrätyistä vaatimuksista, siltä osin kuin ne koskevat näiden tuotteiden kypsytyskellareita tai -tiloja; nämä kypsytyskellarit tai -tilat voivat muodostua geologisesti luonnonmukaisista seinäpinnoista ja seinistä, lattioista, katoista ja/tai ovista, jotka eivät ole tasaisia, vedenpitäviä eivätkä kestäviä, joita ei ole peitetty vaalealla päällysteellä tai joita ei ole tehty syöpymättömistä materiaaleista. Kypsytyskellarien ja -tilojen erityisen ympäristön kasvuston huomioon ottamiseksi niiden puhdistuksen ja desinfioimisen ajankohta ja tapa mukautetaan tämäntyyppiseen toimintaan." 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 268, 14.9.1992, s. 1 (2) EYVL N:o L 125, 23.5.1996, s. 10 (3) EYVL N:o L 230, 11.9.1996, s. 12 (4) EYVL N:o L 208, 24.7.1992, s. 1 (5) EYVL N:o L 83, 25.3.1997, s. 3